

 **Gradsko vijeće**

KLASA:406-01/20-01/03

## URBROJ:2186/18-02/1-20-1

Ludbreg, 17. srpnja 2020. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17–pročišćeni tekst i 98/19), članka 33. Statuta Grada Ludbrega (»Službeni vjesnik Varaždinske županije«, broj 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) i članka 20. Zakona o upravljanju državnom imovinom (»Narodne novine«, br. 52/2018.), Gradsko vijeće Grada Ludbrega na 22. sjednici održanoj 17. srpnja 2020. g. donosi

**ZAKLJUČAK**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU GRADA LUDBREGA ZA 2019. g.**

I.

 Ovim Zaključkom usvaja se Izvješće o provedbi Plana upravljanja imovinom u vlasništvu Grada Ludbrega za 2019. g. koju Grad Ludbreg usvaja primjenjujući dobru praksu iz odredaba Zakona o upravljanju državnom imovinom (NN br. 52/2018.), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije.

II.

 Izvješće o provedbi Plana upravljanja konceptualno prati strukturu poglavlja godišnjeg Plana upravljanja imovinom u vlasništvu Grada Ludbrega, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14) i sadrži izvješća o sljedećim godišnjim planovima po pojedinim oblicima imovine:

1. planu upravljanja trgovačkim društvima u vlasništvu Grada Ludbrega,
2. planu upravljanja i raspolaganja stanovima i poslovnim prostorima u vlasništvu Grada Ludbrega,
3. planu upravljanja i raspolaganja građevinskim zemljištem u vlasništvu Grada Ludbrega,
4. o provedbi plana prodaje nekretnina u vlasništvu Grada Ludbrega,
5. planu rješavanja imovinsko - pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,
6. planu provođenja postupaka procjene imovine u vlasništvu Grada Ludbrega,
7. o provedbi plana rješavanja imovinsko-pravnih odnosa s Republikom Hrvatskom,
8. o provedbi projekata javno - privatnog partnerstva,
9. planu vođenja registra imovine,
10. planu postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Grada Ludbrega.

III.

Ovaj Zaključak stupa na snagu osmog dana od dana objave u „Službenom vjesniku Varaždinske županije“, a Izvješće o provedbi Plana upravljanja imovinom u vlasništvu Grada Ludbrega za 2019. g. objavit će se na službenoj web stranici Grada Ludbrega i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13 i 85/15).

Predsjednik

Gradskog vijeća

Antun Šimić